Wojerecy su jeho před 20 lětami wutrobnje witali. „Dźensa chcu wobydlerjam něšto wróćić. Chcu nawjedować, wuwiwać a wuhotować. Wojerecy maja w strukturnej změnje postupować, město ma šansu změnow za swój přichod wužić“, podšmórnje Torsten Ruban-Zeh.
Rodźeny Drježdźanjan je dźensa we Wojerecach kruće zakótwjeny a nastupi za SPD k wólbam wyšeho měšćanosty. Wot lěta 2011 je wón jednaćel AWO we Wojerecach. Sam widźi so jako zwjazowar syćow. Tak chce tež zarjadnistwo jako wyši měšćanosta nawjedować a hospodarske spěchowanje wodźić. Jako nowy na čole města chcył wón přiradu předewzaćelow załožić. Ta ma měšćansku radu a zarjadnistwo poradźować a přewodźeć. Najwjetšu prioritu ma za njeho rozmołwa z wobydlerjemi. Tak chce 57lětny zaměrnje připosłuchać a hakle po tym skutkownje rozsudźeć.
ces_Latn szl_Latn